《送友人还家》
明代·梁孜

十年高卧桂丛幽，此日惊看挟策游。剑气光芒连北斗，词原丰策动南州。

春深风雨三更梦，草绿江湖万里舟。若到故园相忆处，也应回首仲宣楼。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。